PĖRLE

**PĖRLE** (agrāk zināma kā *Mother of Pearl*) ir Latvijas *indie pop* grupa, kas apvieno elektroniskā roka un popa elementus.

## Vēsture
Grupa sākotnēji darbojās kā *Mother of Pearl*. 2022. gadā grupa izdeva savu debijas albumu "Ceļabiedrs". Vēlāk grupa nomainīja savu nosaukumu uz PĖRLE. 2025. gadā grupa sadarbojās ar Olgu Rajecku, izdodot jaunu versiju dziesmai "Ar baltu krītu uzrakstīts". Grupa un dziedātāja Olga Rajecka pazīstami jau vairākus gadus, kopīgi uzstājušies dažādos pasākumos. 2025. gadā grupu PĖRLE uzaicināja Olgu Rajecku kopā uzstāties Āraišu dzirnavās. Pēc šīs tikšanās radās ideja veidot kopīgas dziesmu aranžijas, kas vēlāk pārtapa arī par ierakstu projektu. Tā rezultātā tapa jaunā versija dziesmai "Ar baltu krītu uzrakstīts", kā arī tika apsvērta doma kopīgi izdot albumu. Arī grupas dalībnieki uzsver dziesmas jaunā skanējuma eksperimentālo pusi: "Vēlējāmies dziesmai piešķirt citu noskaņu, apvienojot elektronikas elementus ar *afro house* ritmiem, kas padara skanējumu aktuālu un mūsdienīgu. Ceram, ka klausītāji šo versiju uztvers kā pozitīvu un svaigu klausīšanās pieredzi."

Tajā pašā gadā grupa izdeva arī singlu "Kardiogramma", kuru prezentēja Latvijas Radio 2 raidījumā "Muzikālā banka". Dziesmas ideja radās grupas radošajā nometnē 2025. gada sākumā, un tās video veidots sadarbībā ar operatoru Edgaru Stradu, bet montāžas režisors bija grupas basģitārists Eduards Zagainovs-Veinbrants. Grupas nosaukuma maiņas ideja radās neilgi pirms dziesmas "Ar baltu krītu uzrakstīts" izdošanas. Solists Didzis Melderis intervijā stāstījis, ka ideja nosaukuma maiņai viņam radusies sapnī, tajā grupai ķērās kājas, un viņš to uztvēris kā zīmi par nepieciešamību mainīt grupas nosaukumu. Nosaukuma maiņa notika četras dienas pirms jaunās dziesmas publicēšanas, un pēc desmit minūšu grupas diskusijas pieņemts lēmums nosaukumu mainīt uz PĖRLE.

## Diskogrāfija
;Albums
* "Ceļabiedrs" (2022)

;Singli
* "Kardiogramma" (2025)
* "Pilna laika slodze" (2025)
* "Ar baltu krītu uzrakstīts" (2025) — sadarbība ar Olgu Rajecku
* "Ezers" (2024)
* "Tvaika ielā izlaidums" (2023)
* "Tavos matos" (2020)
* "Pēdējā stāvā" (2021)

## Dalībnieki
* Didzis Melderis — vokāls
* Armands Varslavāns — ģitāra
* Eduards Zagainovs-Veinbrants — basģitāra
* Matīss Uškāns — bungas

;Bijušie dalībnieki
* Kristens Kupčs — ģitāra
* Edžus Korsaks — basģitāra
* Mārcis Briška — bungas

## Koncerti
Grupa uzstājusies dažādos Latvijas festivālos un koncertvietās, tostarp Pegaza pagalmā, "Fest Fāze 24" un "Ezīšfests 2025".

## Popularitāte un atpazīstamība
Grupas PĖRLE mūzika guvusi ievērību Latvijas plašsaziņas līdzekļos. Dziesma "Kardiogramma" 2025. gadā prezentēta Latvijas Radio 2 raidījumā "Muzikālā banka", kur to atzinīgi novērtēja gan klausītāji, gan raidījuma vadītāji. Rakstā uzsvērts, ka grupas skanējums apvieno *indie pop* un elektroniskās mūzikas elementus, radot līdzsvaru starp melodiskumu un eksperimentālismu.

2025. gada augustā televīzijas portāls LSM.lv un TV3.lv ziņoja par PĖRLE sadarbību ar dziedātāju Olgu Rajecku, izceļot grupas radošo pieeju klasiskās dziesmas "Ar baltu krītu uzrakstīts" jaunajā aranžijā.

## Atsauces

## Ārējās saites
* Facebook — PĖRLE oficiālā lapa
* YouTube — PĖRLE kanāls
* Spotify — PĖRLE profils